== Malerkarriere ==
Eleonore Tscherning fik undervisning i tegning og maleri af sin kusine, maleren [[Christine Løvmand]], og begyndte som [[Blomstermaleri|blomstermaler]], men forlod genren til fordel for [[landskabsmaleri]]et. Foruden at arbejde i kopiereværelset på [[Christiansborg]], hvor hun kopierede ældre værker af [[Fritz Petzholdt]] og [[Jens Juel]], var hun en, der arbejdede og søgte motiver i naturen. Tscherning stod i nært venskabsforhold til, og lærte af, kredsen omkring [[J.Th. Lundbye]], [[Thorald Læssøe]] og [[P.C. Skovgaard]] samt tidens altoverskyggende kunstkritiker [[N.L. Høyen]].
Litteratur Kunst Historie Maleri